Predbežná informácia 
k návrhu zákona, ktorým sa v súvislosti so zavedením meny euro
menia zákony patriace do pôsobnosti Ministerstva spravodlivosti 
Slovenskej republiky v oblasti civilného práva

1. Podnet na vypracovanie a predloženie návrhu právneho predpisu a predpokladaný dátum predloženia na rokovanie vlády SR
Návrh zákona, ktorým sa v súvislosti so zavedením meny euro menia zákony patriace do pôsobnosti Ministerstva spravodlivosti Slovenskej republiky v oblasti civilného práva sa predkladá na základe Plánu legislatívnych úloh vlády SR na rok 2008. Predpokladaný termín predloženia na rokovanie vlády SR je august 2008.

2.   Dôvod na prijatie navrhovaného zákona a ciele prijatia návrhu zákona
Dôvodom prijatia uvedeného návrhu zákona je proces zavedenia eura v SR. Euro bude na Slovensku zavedené rozhodnutím Rady EÚ. Tým sa stanú na území Slovenskej republiky účinné nariadenia Rady o zavedení eura, o určitých ustanoveniach týkajúcich sa zavedenia eura a o výmenných kurzoch. Tieto nariadenia preto nebude treba explicitne prebrať do slovenského právneho poriadku. Bude však potrebné s nimi a aj      s ďalšími právnymi aktmi Európskeho spoločenstva uviesť do súladu právne predpisy. 

3.  Predpokladané finančné dôsledky na rozpočet verejnej správy, zamestnanosť, podnikateľské prostredie a životné prostredie
Menová konverzia v podmienkach eurozóny je technická operácia zahŕňajúca prepočet cien a finančných hodnôt podľa presne stanoveného konverzného kurzu                           v bezhotovostnom a hotovostnom obehu krajiny. 

4. Zoznam právnych predpisov, ktoré sa budú priamo novelizovať v návrhu právneho predpisu
V súlade s Harmonogramom legislatívnych krokov zavedenia eura v SR sa predpokladajú súvisiace novely zákonov týkajúcich sa zavedenia eura ako zákonného platidla v Slovenskej  republike (napríklad prekonvertovanie peňažných prostriedkov zo slovenských korún na eurá). Ide o nasledovné právne predpisy:

1.	Návrh zákona, ktorým sa mení zákon č. 40/1964 Zb. Občiansky zákonník	
2.	Návrh zákona, ktorým sa mení zákon č. 99/1963 Zb. Občiansky súdny poriadok	
3.	Návrh zákona, ktorým sa mení zákon č. 71/1992 Zb. o súdnych poplatkoch a poplatku za výpis z registra trestov v znení neskorších predpisov	
4.	Návrh zákona, ktorým sa mení zákon č. 233/1995 Z. z. Exekučný poriadok v znení neskorších predpisov	
5.	Návrh zákona, ktorým sa mení zákon č. 323/1992 Zb. o notároch a notárskej činnosti v znení neskorších predpisov	
6.	Návrh zákona, ktorým sa mení zákon č. 305/1999 Z. z. o zmiernení niektorých krívd osobám deportovaným do nacistických koncentračných táborov a zajateckých táborov	
7.	Návrh zákona, ktorým sa mení zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií)	
8.	Návrh zákona, ktorým sa mení zákon č. 105/2002 Z. z. o poskytnutí jednorazového finančného príspevku príslušníkom československých zahraničných alebo spojeneckých armád, ako aj domáceho odboja           v rokoch 1939 - 1945	
9.	Návrh zákona, ktorým sa mení zákon č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov	
10.	Návrh zákona, ktorým sa mení zákon č. 514/2003 o zodpovednosť            za škodu spôsobenú pri výkone verejnej moci a o zmene a doplnení niektorých zákonov	
11.	Návrh zákona, ktorým sa mení zákon č. 530/2003 Z. z. o Obchodnom registri a o zmene a doplnení niektorých zákonov v znení neskorších predpisov	
12.	Návrh zákona, ktorým sa mení zákon č. 726/2004 Z. z. o poskytnutí jednorazového peňažného príspevku osobám zaradeným v rokoch 1948 až 1954 do vojenských táborov nútených prác a pozostalým manželkám po týchto osobách	
13.	Návrh zákona, ktorým sa mení zákon č. 7/2005 Z. z. o konkurze                 a reštrukturalizácii a o zmene a doplnení niektorých zákonov	
14.	Návrh zákona, ktorým sa mení zákon č. 8/2005 Z. z. o správcoch                a o zmene a doplnení niektorých zákonov	
16.	Návrh zákona, ktorým sa mení zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona           č. 455/1991 Zb. o živnostenskom podnikaní (živnostenský zákon)             v znení neskorších predpisov v znení zákona č. 8/2005	
17.	Návrh zákona, ktorým sa mení zákon č. 547/2005 Z. z. o odškodnení obetí okupácie Československa vojskami Zväzu sovietskych socialistických republík, Nemeckej demokratickej republiky, Poľskej ľudovej republiky, Maďarskej ľudovej republiky a Bulharskej ľudovej republiky.	

5.   Zoznam vykonávacích právnych predpisov
Po schválení návrhu zákona sa predpokladajú aj zmeny vo vykonávacích predpisoch.

6.  Implementácia návrhu právneho predpisu
Po prijatí zákona budú musieť jednotlivé subjekty v pôsobnosti Ministerstva spravodlivosti Slovenskej republiky uskutočniť potrebné opatrenia na to, aby mohli vykonávať svoju činnosť aj po zavedení eura.